Lacković se predomislio: 'Ipak neću glasati za opoziv Marića'

Klub zastupnika SDP-a podnio je prijedlog za pokretanje pitanja povjerenja ministru financija Zdravku Mariću. SDP tvrdi da imaju 77 glasova za razrješenje ministra Marića

<p><strong>PRATITE SJEDNICU UŽIVO:</strong></p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p><strong>>>> Najnovije informacije</strong></p><p><strong>01.00</strong> Nezavisni Željko Lacković, iako je tijekom dana rekao da će glasati za opoziv Marića, ipak je u ovaj kasni, tj. rani jutarnji sat poručio da zbog okršaja s Mostom oko lokalnih izbora neće glasati za opoziv Marića. <strong>Što znači da je sad upitna Marićeva smjena.</strong></p><p>- Vi ste tu u ime Milana Bandića i Bandić vas je nazvao iz bolnice i rekao da morate glasati za Marića. Tako da nemojte prebacivati krivnju da je to zbog toga što sam vam ja prijetio da vam nećemo dati podršku na lokalnim izborima. Mi vam nismo prijetili - rekao je Mostov Grmoja.</p><p><strong>00.15</strong> Krešo Beljak potvrdio je da je upravo razgovarao s Plenkovićem, ali da HSS ostaje pri svom.</p><p>- Pravo premijera je da obavi razgovore, ali HSS ostaje pri svom. Nećemo sudjelovati u preslagivanju - rekao je Beljak.</p><p>U Saboru je određena stanka od pola sata.</p><p><strong>23.45</strong> Premijer Plenković vratio se u Sabor i navodno odradio još jedan krug razgovora sa HSS-om.</p><p><strong>23.30</strong> <a href="https://www.24sata.hr/news/vlada-nema-povjerenje-most-predlozio-raspustanje-sabora-522921"><strong>Stigao je prijedlog Mosta za raspuštanje Sabora.</strong></a></p><p><strong>23.16</strong> Ivica Mišić u ime Kluba Promijenimo Hrvatsku poručio je kako će on biti protiv opoziva Marića jer on razmišlja svojom glavom.</p><p>- Pitaju me novinari jesam potpisao za HDZ. Da, ja jesam to potpisao i prije nego sam s njima razgovarao. U svojoj glavi. Ja sam poduzetnik i razmišljao sam sasvim drugačije nego vi. Ja razmišljam već danas kako isplatiti plaće mojim radnicima i porez koje plaćam redovno 25 godina. Borim se na tržištu. Ja sam navikao da razmišljam svojom glavom. Ja i profesor Lovrinović ostali smo prijatelji dalje. On je protiv, ja sam za. Nismo se posvadili, imamo drugačija mišljenja. Ja ga uvažavam kao čovjeka, ali ja vidim drugo- poručio je Mišić i dodao kako njemu od politike ne treba ništa. </p><p>- Ali treba mi da ova država ide dalje. Dozivaju Marića da je uzeo kredit. Ok. A što mislite da Marić nije uzeo kredit, a ima imovinu? Rekli bi da je lopov, da krade. Ja ga ne poznam, ali vidio sam da je izuzetno sposoban. Ja bi ga kao vođa odmah uzeo k sebi- rekao je i osvrnuo se na period kad je bio član Mosta.</p><p>- Pošto sam ja bio u Mostu, svi dobro znate kako je bilo. Prgomet je izbačen, a da nije mogao ništa ni reći. Nakon toga je sedam stručnih ljudi otišlo. Mi bi danas bili najjača stranka da sam ja to vodio. Vi nemate vođu i to je problem- rekao je Mišić.<br/> Istaknuo je da bi i on postupio kao premijer Plenković. </p><p>- Ne podržavam HDZ kao HDZ nego da idemo naprijed, a krenuli smo naprijed. Biti vođa je vrlo teško i donositi odluke je vrlo teško. Isto kao Plenković bih i ja napravio. To je odlika vođe i ja u njemu vidim vođu. Vidim da ćemo ići na nove izbore i da vodimo ovaj narod u kaos- poručio je. <br/> </p><p><strong>23.01</strong> HNS- ova Nada Turina Đurića poručila je kako su oni u HNS- u razumno zaključili da ministar Marić nije funkcionalan u Vladi zbog Agrokora. </p><p>- Nama je u HNS- u bio najveći problem a što se ministar Marić u startu izuzeo od odluka koje su vezane uz najveći gospodarski problem s kojim smo se suočili posljednjih par mjeseci. Činom u kojem se on izuzima, izuzeo je sebe kao ministra financija iz svog posla. Posao mu je da rješava financijske probleme . Što ćemo mi ako se on bude i dalje izuzimao, a činjenica je da ćemo u narednom periodu imati čitavi niz tema vezan uz Agrokor. Znači imamo nefunkcionalnog ministra i to smo razumno zaključili- rekla je. </p><p><strong>22.55</strong> Grmoja se javio za riječ i rekao kako nije istina da je rekao da je neprijatelj Pupovca i Plenkovića nego da se osvrnuo na Popovčevo izlaganje. A dodao je i kako je Vrdoljaka vidio neki dan na kavi s Josipom Jurčevićem iz PPD- a. </p><p>Silvano Hrelja iz HSU- a poručio je kako Hrvatska nije imala ružniju brakorazvodnu parnicu.</p><p><strong>22.54</strong> Ivan Vrdoljak u ime HNS- a i HSU- a poručio je kako je politička kultura posljednjih dana dotakla dno. Bez dokaza ne želi ulaziti u sadržaj vezan za teret koji se stavlja ministru, ali zbog izjave od 26. siječnja kad je Marić rekao da u Agrokoru nema krize i nakon toga se izuzeo iz odlučivanja o Agrokoru, bit će za njegovo razrješenje. Smiruje situaciju i poručuje da se smiri lopta. </p><p>- Dojučerašnji partneri sad se nazivaju diktatorima i to nije normalno. Citirat ću što je rečeno na raspravi. "Ja sam neprijatelj Plenkoviću i Pupovcu". Jel stvarno mislimo da danas trebamo imati ratove i da trebamo imati neprijatelje? Danas više nego ikada kao opozicija imamo pravo izaći pred javnost i pričati i citirati kako je izgledalo to oko vas između HDZ-a i Mosta. Ali mi danas biramo drugačije i kažemo ljudi spustite lopticu, imamo problema, destabilizirano je država. O istražnim povjerenstvima neću se baviti niti o prošlosti Marića bez ikakvih dokaza. Za nas ministar Marić ima jedan teret,a to je izjava 26.siječnja da nema rizika, da je kompanija u dobrom stanju i da neće doći do krize. Nakon toga izuzimanje od odlučivanja, a nama treba ministar financija. Danas imamo i priznanje da je bila greška kredit HPB-a, to je privilegija koja je građanima nedostupna, ali imamo sličnu situaciju i kod našeg predsjednika Sabora koji želi pomoć APN- a. Mi ćemo glasati za razrješenje ministra Marića i želim reći da prestanete s bezličnim lažima i silovati HNS - poručio je Vrdoljak.</p><p><strong>22.44</strong> - Ja ću glasati onako da se ujutro mogu pogledati u ogledalo - rekao je SDP ov Domagoj Hajduković.</p><p><strong>22.40</strong> Kažimir Varda u ime Kluba zastupnika Stranke rada i solidarnosti, SMSH- a i Reformista poručio je kako će on, kao i članovi njegova Kluba, glasovati protiv opoziva ministra Marića, ali za smjenu predsjednika Sabora Bože Petrova. </p><p>- Ne želim nikome naturivati naše stajalište, ali ne želim ni da vi svoja stajališta koja su ultimativna. O tome da li će predsjednik Vlade osigurati većinu ili će predlagatelj postupka za razrješenje ministra Marića, odlučit ćemo mi u Saboru pa će to razriješiti situaciju. Ali mi se čini da smo današnjim raspravama doveli Sabor u situaciju kao i Agrokor i u kojem trebamo privremenog upravitelja. Kad se referiram o prijedlogu za opoziv, kao pravnik polazim od sljedećeg- istina je da postoji politička odgovornost i ne sporim pravo bilo kome da se ta odgovornost preispituje, ali ne mogu zbog zvanja i obrazovanja podržati tzv. presumpciju krivnje. Ja sam za presumpciju nevinosti. Ako polazimo od toga da je ministar u sukobu interesa, imamo Povjerenstvo za to pa pričekajmo njihovu odluku. Ako se utvrdi da je u sukobu, ja ću prvi dignuti ruku. Ne mogu podržati prijedlog za razrješenje, nit će to napraviti članovi mog Kluba. Ali ćemo glasati za razrješenje predsjednika Sabora. Izgubio sam povjerenje u njega kad je dao izjavu da je kao građanin podnio kaznenu prijavu protiv Todorića. Predsjednik Sabora je javna osoba i ako je imao saznanja da postoje kaznena djela, onda je trebao i nas s tim upoznati. Predsjednik Sabora ni u jednom momentu ne predstavlja državu i ne može se ponašati kao privatna osoba- poručio je te dodao: "Svi smo mi u potencijalnom sukobu interesa".</p><p><strong>22.37</strong> - Dragi moj Ivane, nije moje da vam objašnjavam što sam htio reći, a još manje da vas podučavam, ali ću vam ponoviti. Nema Vlade bez prave politike, a ja branim ono što mislim da je prava politika i govorim što je loša, kobna politika. Vi ste protiv kapitalizma i ja sam, ali morali biste biti protiv privida da se bore protiv nepravde prema ljudima, protiv privida da se bore za uređenja države. Bori se, ali je neprestano opstruiran, i njezine institucije i demokratski poredak i potencijalni demokratski kapacitet. O tome se ovdje radi. Ne radi se samo o očuvanju elementarne ekonomske stabilnosti do čega nam je svima stalo, a to bez efikasne vlade nije moguće, ove ili neke druge. Sada pojedini naši kolege kažu da sam ja optužio nekoga da je fašist. Nisam još, ali ne znači da neću. Sad sam samo govorio o fašistoidnom rječniku i riječima i retorici, ali ako bude trebalo, pokazat ću prstom za koga smatram da je fašist- poručio je Pupovac. </p><p><strong>22.30</strong> - Ovo je jedna luda igra u kojoj smo mi svi pijuni i u kojoj bez obzira na ishod idućih izbora mrcvarenje zemlje ide dalje. To je ono što hrvatski narod ne zna. Bez obzira formirao većinu HDZ ili SDP kola će i dalje ići nizbrdo. Oni kojih guraju nizbrdo, HDZ, nemaju većinu. A vi tu njima spašavate ta kola, a nema njima spasa. Vi svi manjinci da se postrojite zajedno, jednostavno tu nema 76 ruku. Ova bitka koju vi vodite, ona je unaprijed izgubljena. Dragi moj Milorade, nema spasa ovoj Vladi. Sve vaše namjere su možda iskrene, ali ova Vlada nema budućnosti- rekao je kroz smijeh Pernar Pupovcu dodavši da je problem što je hrvatski narod slijep.</p><p>- I ne vidi kamo ih ova politika već 25 godina vodi i što 25 godina glasa za iste, a nada se drugačijem. A drugi dio kaže da ih politika ne zanima- kaže Pernar.</p><p><strong>22.22</strong> - Ja sam neprijatelj Pupovčeve i Plenkovićeve Hrvatske broj jedan i bit ću uvijek. Ja sam za Pupovca fašist - poručio je Mostova Nikola Grmoja.</p><p>- Nisam vam rekao da ste fašist, bar još ne- rekao mu je Pupovac.</p><p><strong>22.10</strong> Milorad Pupovac poručio je kako klub SDSS- a neće pristati na obmanu oporbe. </p><p>- Ako ministar treba biti žrtveno janje jer se ne može doći do onoga do koga se treba doći, onda ćemo zadovoljiti potrebu. Moj Klub neće pristati na tu obmanu, neće se riješiti pitanje Vlade niti Agrokora niti ekonomije. Agrokor još nije pao jer ga je zadržao Zakon koji smo ovdje izglasali, ali može pasti u narednih mjesec ili dva i povući čitav niz drugih tvrtki- rekao je Pupovac upozorivši na produbljivanje političke krize.<br/> - Zato smo da se ova agonija prekine, ali i protiv toga da oni koji agoniju smatraju načinom na koji misle da trebamo djelovati, protiv bedževa i etiketiranja manjina. Većina koja sjedi u Saboru su protiv da ovim procesom danas nitko ne upravlja i da smo talac procesa koji je zahvatio Sabor. Bez koštanja nema ozbiljne politike. Ovo je dodvoravanje javnosti. Dopustili smo da nas voda nosi pa ako jesmo neka nas i nosi. Ako se u politici dopusti da ljudi odgovorni za državu prepuste da ih stihija nosi, onda narod od toga ne može imati ništa- rekao je. </p><p>Optužio je Most za fašistoidni govor jer kažu da će izbori koštati manje od Milorada Pupovca i njegovih zastupnika.<br/> <br/> - To su niske strasti- rekao je. </p><p><strong>21.59</strong> - Uvaženi gospodine Marić, ja sam vam već u sitne sate jednom drugom prilikom objašnjavao da vi prikrivate stvarnu rupu u proračunu jer dospjele kredite uopće ne računate u državne rashode. Kada državi ove godine dođe na naplatu 27 milijardi kuna kredita, vi to ne računate kao državne rashode. Kada vam dođe na naplatu sedam milijardi kuna kredita za državna jamstva koje je država davala za kredite koji se nisu vratili, vi ni to ne računate među proračunske rashode i onda imate sve skupa preko 35 milijardi kuna obveza koje nemate od kuda podmiriti, ali vi to ne računate u deficit! Manipulirate uporno i zato ću glasati za vašu smjenu. Što prije odete, to bolje za ovu zemlju i ovaj narod- rekao je Pernar.</p><p>- Shvatio sam da ste se stvarno nešto naljutili na mene prije nekoliko tjedana kad nisam dobio vašu čestitku za Uskrs, što nije bio slučaj prošle godine kad ste mi slali i čestitke i govorili da sam dobar čovjek i da je kriv sustav- rekao je Marić na što mu je Pernar iz klupe dobacio da ne laže.</p><p>- Onda je s krivog broja, ja se ispričavam ako vam je netko hakirao, ali ja mislim da vaš kontakt imam- odgovorio je Marić.</p><p><strong>21.41 - </strong>Tulio Demetlika u ime IDS-a, PGS-a i LRI- a poručio je da će oni glasati i za opoziv Marića, ali i Petrova.<br/> - Kao što je jutros premijer rekao da postoji jedan brod i da na njemu postoji određeni tim, tako je i IDS punih 27 godina na jednom brodu bez obzira na turbulencije. Mi smo lijevi liberalni centar i dio opozicije u Saboru. Upravo zato IDS ne želi odustati od tih vrijednosti za koje smo se borili i koje zastupamo i branimo. Bez obzira na stručnost Marića, u koju ne sumnjam, stvoreno je okruženje u kojem više ne može biti ministar. Mi ćemo glasati za opoziv Marića, ali i za opoziv Petrova. Ne možemo podržati čovjeka koji se protivi pravu na pobačaj, odbija otići u Jasenovac...Mi za takvu stranku nećemo dignuti ruku. Kad nam malo i krene, mi se posvađamo i rušimo i sad slušamo tko je kriv. Svi smo u istom košu zahvaljujući vašem sukobu, a hrvatska vlada srlja iz jedne katastrofe u drugu. Ne bojimo se vas, gospodo iz Mosta. Vi iz HDZ- a i Mosta izabrali ste jedni druge, a mi plaćamo cijenu vaše neodgovornosti, a građani su taoci vaše oholosti - rekao je Demetlika. </p><p>Predsjednik Petrov upitao ga je može li nešto reći, pošto je prozvao Most, na što mu je Demetlika odgovorio da "zadnja dva dana imamo iskustva da kao predsjednik Sabora možete sve".<br/> - Da IDS i Most ne mogu skupa jer ja nisam došao na jednu obljetnicu. A bio sam u Bratislavi. I što se ja zalažem za život. Mislim da su neke druge stvari u pitanju - rekao je Petrov.<br/> Demetlika mu je odgovorio da je mogao poslati izaslanika na što mu je Petrov poručio da je to i učinio. Poslao je Marka Sladoljeva. </p><p><strong>21.37 -</strong> Marin Škibola, nezavisni zastupnik iz Kluba Promijenimo Hrvatsku navodno će u četvrtak ipak glasovati za opoziv ministra Marića, javlja Dnevnik.hr. </p><p><strong>21.23 - </strong>Marić je poručio kako je krajem 2016. godine udio javnog duga u BDP- u prvi put smanjen.<br/> - Da se malo i pohvalim, prošle godine u ovo vrijeme bio sam u Londonu. Probdio sam noć i platili smo 763 milijuna kuna manje kamata nego 2015. I dalje plaćamo 11,2 milijarde kuna kamata, no dok sam ja ministar glavna zadaća bit će da smanjimo to što plaćamo domaćim i inozemnim vjerovnicima. Udio javnog duga krajem 2016. bio je 84,2 posto BDP- a. Udio javnog duga smanjen je prvi puta- rekao je Marić. </p><p><strong>21.04 -</strong> Miroslav Šimić iz Mosta rekao je za Novu TV kako očekuje ostavku premijera Andreja Plenkovića. </p><p><strong>20.36 - </strong>Siniša Hajdaš Dončić (SDP) ima poruku za sve koji su dali potporu SDP-u protiv ministra financija Zdravka Marića. "Danas imamo 77 potpisa. To su zastupnici koji su potpisali ili javno izrekli da će podržati opoziv Zdravka Marića. Što će biti sutra, treba vidjeti", rekao je Hajdaš Dončić za NovuTV. </p><p><strong>20.24 - </strong>Marić je poručio Pernaru i da može pitati HBOR kako je kredit odobren.<br/> - To je bankarska tajna, ali u određenim okolnostima se može o tome razgovarati pa ćete vidjeti da su ti krediti bili odobreni uz adekvatne, odgovarajuće instrumente- rekao je Marić. </p><p><strong>20.21</strong> - Marić je Pernaru odgovorio kako vidi da njega nikad neće uspjeti uvjeriti da nije kriv.<br/> - Maloprije je bilo vani jedno novinarsko pitanje jesam li uspio uvjeriti kolege zastupnike. Vas, mislim da provedem mjesece u ovom Saboru, neću uvjeriti u apsolutno ništa. Što god da ja kažem, a ja vam sad opetovano objašnjavam po treći puta, na koji način funkcioniraju institucije, pa isto tako i HBOR, vi i dalje koristite iste konstrukcije da sam ja nekome nešto odobrio kao pojedinac, kao ministar, kao predsjednik NO, što je apsolutno deplasirano. Razumijem vaš gnjev, ljutnju, bijes prema meni, ali molim vas da zadržite razinu dostojanstva zastupnika i nemojte obezvrjeđivati hrvatske institucije - rekao je Marić.</p><p><strong>20.15 </strong>- Ivan Pernar pitao je ministra zašto nije zatražio od Ivice Todorića da založi svoj dvorac.<br/> - Gospodine Marić, da vi ste krivi! Krivi ste zato jer ste bez odgovarajuće hipoteke dozvolili da HBOR Ivici Todoriću, odnosno njegovoj privatnoj firmi Agrokor, čiji ste vi bili zaposlenik da Božićni kredit od 274 milijuna kuna. Da, za to ste krivi! Kada neki seljak zatraži kredit za izgradnju farmi muznih krava, on za hipoteku mora založiti ne samo farmu nego i svoju kuću. Ali kada Todorić, vaš dojučerašnji gazda, a vidimo i dalje ste u njegovoj službi, traži kredit, on ne mora založiti svoj dvorac. Zašto niste od Ivice Todorića tražili da založi svoj dvorac, svoj helikopter, limuzinu?! Zašto? Zašto? Nije vas briga za te ljude koji se ubijaju bombama i vješaju već ste brinuli samo za svog gazdu čije interese i dan danas štitite, pravite ste ludi da vi uopće ne znate zašto mi danas raspravljamo. Nažalost, bojim se da ste vi taj koji je skrenuo s uma, a ne mi svi skupa - poručio je Pernar.</p><p><strong>20.02 - </strong>Ministar Marić ponovno je izašao za govornicu nakon što ga je oporba zasula paljbom o kreditu u HBOR- u i Zakonu o faktoringu.<br/> - Mi danas govorimo o kreditu HBOR-a za koji je suglasnost dao Nadzorni odbor. Tko je na čelu Uprave? Ljudi koje ste vi postavili i s kojima te vi radili četiri godine i odobravali četiri godine. Neću si dozvoliti reći da nitko od tih ljudi ne valja. Što se tiče Zakona o faktoringu. Pa nisam ja taj Supermen, ne mogu ja nešto napraviti. Zakon je bio u Saboru, nitko nije bio protiv. 2014. je izglasan, uredno prolongiran i onda ga je ministar Marić, ne znam kojim čudom, uspio podvajati svima vama. 121 glas za, tri suzdržana, nitko protiv. Pa o čemu mi pričamo? Ja kao odgovoran ministar predložim Vladi Zakon, vi ga u Saboru podržite i sad sam ja kriv- poručio je Marić malo povišenijim tonom. </p><p><strong>19.37 </strong>- Ne bih nazvao ovu Vladu Vladom sukoba interesa, nego Vladom interesa ili sklada interesa, nikako ne javnog interesa, rekao je Gordan Maras iz SDP-a. Maras je rekao i "da je Milanović premijer, Marić više ne bi bio ministar, ako bi uopće i postao ministar".</p><p><strong>19.31 - </strong>Nakon stanke Bulj je rekao da narod Plenkoviću neće oprostiti što je napravio. </p><p>Andrej Plenković je pucao sebi u nogu, rekao je Miro Bulj (Most). </p><p>- Ovo što radi<strong> </strong>briselski dečko nije radio ni Ceaușescu - rekao je Bulj. </p><p><strong>19.25 - </strong>Nakon stanke nastavljena je rasprava u gotovo praznoj sabornici.<strong> </strong></p><p><strong>19.00 - </strong>Most je zatražio stanku zato što se uopće ne govori o temi. </p><p>Obzirom da se predsjednik Sabora ne smije maknuti s predsjedničke fotelje kako je ne bi prepustio nekom od potpredsjednika, može se pretpostaviti kako je stanka sazvana kako bi se on protegnuo ili otišao na toalet.</p><p><strong>18.51 </strong>- Nama nije drago da danas raspravljamo o ovome. Kad se formirala vlada HDZ- i Mosta, bili smo spremni četiri godine biti oporba i pridonijeti parlamentarizmu. No, kriza u Agrokoru nas je potakla na ovaj čin i naša odgovornost je bila da ukažemo na nepravilnosti koje se događaju. Naše pitanje je bilo kako to da ministar koji je bio izvršni direktor za strategiju i tržište kapitala nije znao za stanje u Agrokoru - rekao je SDP- ov Željko Jovanović. </p><p><strong>18.33</strong> - <strong>HNS-ova Vesna Pusić</strong> istaknula joj je kako joj je žao što ministar mora slušati stvari koje nemaju veze s temom.<br/> - Mi imamo dva velika problema. Jedan je sigurnosni, a to je da da se ne zna ima li Vlada većinu, a drugi je Agrokor. Agrokor je najvažniji problem i njime će se svaka vlada baviti i tu još nisu pravi problemi izašli van. U slučaju Agrokor je ministar Marić sam smatrao da se mora izuzeti zbog činjenice da je tamo radio niz godina uključujući i kad su falsificirana izvješća. On nije potpisivao ništa, ali financijaš je, radio je u toj tvrtki i morao je znati nešto. Ta činjenica skupa sa poštenom spoznajom da se iz tog razloga treba izuzeti, dovoljni je argument da ne može biti ministar financija. Mi moramo imati ministra financija- rekla je Pusić. </p><p><strong>18.31 - Milanka Opačić (SDP) je potvrdila da će u četvrtak doći na glasovanje o Mariću. </strong></p><p><strong>18.10 </strong>- Što se tiče kredita koji je Marić dobio dok je bio u NO HPB- a i državni tajnik, Bačić poručuje da nije bio u sukobu interesa. Na to ga je SDP- ov Glavašević poučio definiciji sukoba interesa.<br/> - Ali vi to ne znate dok vam je jedna ruka na srcu, a druga možda u džepu. Dobro, malo sam sad bio grub- rekao je Glavašević. </p><p><strong>18.01 - </strong>Branko Bačić u ime HDZ- a istaknuo je kako nema niti jednog argumenta kojim bi se Marića moglo teretiti.<br/> - Očekivao sam argumente u kojima bi se dokazao krimen ministra financija jer u prijedlogu kojega smo dobili i kojega su potpisali oporbeni Klubovi je jako malo toga napisano zašto bi se trebao razriješiti ministar financija. Svi vi koji ste pročitali prijedlog za opozivom možete se složiti kako tamo nema niti jednog argumenta kojim bi ga se teretilo- poručio je Bačić.</p><p><strong>17.43 -</strong> SDP- ov Glavašević iznio je opasku vezano uz Marićevu izjavu za 'čuvanja institucije' pa je naveo primjer poreznog USKOK-a.<br/> - To je bila institucija koja je nastala u vrijeme Vlade koju je vodio SDP. Ne moramo ponavljati sve argumente - rekao je Glavašević.<br/> Marić je odgovorio kako mu je bila namjera sačuvati tu instituciju od bilo kakvog utjecaja.<br/> - Prije godinu dana krenula su ta nagađanja da ja navodno planiram ukinuti porezni USKOK. Bila mi je namjera, isključivo plemenita i časna, da takvu instituciju sačuvam od bilo kakvog utjecaja - rekao je Marić.<br/> <br/> <strong>17.38 - Ministar Marić poručio je da je posao NO HBOR-a da daje suglasnost i naglasio kako nije dao nalog da neki kredit bude na dnevnom redu.<br/> - Nemojmo rušiti institucije zbog ovakvih rasprava da naša javnost misli da se netko razbacuje novcem poreznih obveznika. Bio ja ministar financija do sutra, par godina, ja vas lijepo molim, čuvajmo institucije RH. Ja sam ministar financija, ja nisam Superman, pa ne mogu ja nekome narediti. Nisam znao niti dao nalog da bilo koji kredit bude na dnevnom redu - rekao je Marić. </strong></p><p><strong>17.14 </strong>- Mostov Marko Vučetić poručio je kako se u Saboru više ne rasprava o Mariću kao ministru već kao o metafizičkoj utvari koja se iz svega izuzela.</p><p><strong>16.59 </strong>-Ivana Ninčević Lesandrić u ime Mosta poručila je kako ministar Marić više ne može biti ministar financija ni član Vlade jer je bio dio visokog menadžmenta kompanije koja je svojim nesavjesnim poslovanjem ugrozila stabilnost Hrvatske.</p><p>Istaknula je kao članica NO HBOR- a kako je najveći problem što članovi ne dobivaju svu potrebnu dokumentaciju na vrijeme već tri dana prije sjednice stoga nemaju vremena uopće proučiti za što glasaju i za što se daju novci, na što je i ranije upozoravala ministra Marića. I to mu zamjera.<br/> - Mi ne stignemo proučiti dokumente i onda nam uprava kaže kako je ona to riješila. Ma koja uprava? Marić je upoznat s mojim djelovanjem i načinu rada u HBOR-u i da odbijam glasovati na sjednicama NO. Nedopustivo je da članovi dobiju materijale tri dana prije glasovanja. I sad smo dali javni novac tvrtki koja ih ne može vraćati. Ministrova dužnost je bila znati stanje u Agrokoru - rekla je Ninčević Lesandrić.<br/> HDZ- ova Grozdana Perić poručila je kako to nije istina.<br/> - Ja sam članica NO HBOR-a i sve ono što ste vi izgovorili je besramno. Ja dobijem materijale tri dana ranije i ono što ne pročitam jasno kažem. A vas nisam još ni jednom čula- rekla je Perić što je šokiralo Ninčević Lesandrić.<br/> - Šokirana sam da žena u vašim godinama može tako lagati. Meni je žao ako vi dođete na sjednicu i glumite vazu ako mene niste čuli. Imam sve dopise koje sam slala tajnici i molila da mi na vrijeme pošalje dokumentaciju. I upozoravala sam ministra na to i zbog mene će se mijenjati poslovnik- odgovorila joj je Ninčević Lesandrić. </p><p><strong>16.47 - </strong>Bio je lukav potez poslati Dalić da u Saboru brani Marića umjesto premijera jer se time skrenulo s teme grijeha ministra financija. Tko će bolje braniti ministra u sukobu interesa od ministrice u još većem sukobu interesa?, pita se Željko Jovanović. </p><p><strong>16.41</strong> - Žao mi je Marića kao ljudskog bića što ovo danas prolazi, ali kao ministra mi ga nije žao jer je morao znati u što ulazi, kaže Željko Lenart (HSS).</p><p>- Građani su sigurno presretni što se uvodi porez na nekretnine - odvratila je SDP-ova Sabina Glasovac Dalić.</p><p><strong>16.26 </strong>- SDP- ov Bojan Glavašević poručio je ministrici Dalić kako uopće nije spomenula meritum stvari odnosno sukob interesa jer bi onda trebala spomenuti svoj sukob interesa u INA- i.<br/> - Može vam biti neugodno - rekao je Glavašević.</p><p>Dalić je odmah odgovorila kako je u dubokom sukobu interesa.<br/> - Nisam to spomenula jer sam znala da ćete to vi to učiniti. S kim sam ja to u sukobu interesa u vezi INA- e? Možda s mađarskim MOL-om. Ja sam u dubokom sukobu interesa s dioničarem koji neodgovorno upravlja INA- om- rekla je Dalić.</p><p><strong>16.24 - </strong>Ministrica gospodarstva i potpredsjednica Vlade Martina Dalić preuzela je riječ i obranila Marića.<br/> - Govorilo se o poreznoj reformi kao o velikom krimenu ministra Marića. A rezultat te reforme osjećaju svi građani i poduzetnici, svi plaćaju niži porez na dohodak, više od 500.000 isključeno ih je iz obuhvata poreza na dohodak, poduzetnici plaćaju niži porez na dohodak i niži odbitak... Sve su to rezultati porezne reforme koji se provedeni na korist građana i poduzetnika. To vama, kolege iz SDP-a, ne odgovara. Zapetljali ste se u jeftino politikantstvo- poručila je Dalić osvrnuvši se i na lex Agrokor.<br/> - Posljedica toga Zakona je da 50.000 ljudi prima plaću. Ova je Vlada uz podršku Sabora zaustavila poslovanje Ivice Todorića i to je rezultat ovoga. Ne mogu razumjeti zbog čega sitno politikantstvo stavljate iznad birača - rekla je Dalić.</p><p>Dodala je kako joj je najveća plaća za trud ući u Konzum i pozdraviti radnice.<br/> - Meni je najveća plaća za trud oko Zakona o izvanrednoj upravi ući u Konzum i čuti "Dobar dan" od blagajnica koje tamo rade. Možete li vi, gospodine Grbin mirno otići u Konzum i pozdraviti radnice - pitala je Dalić. </p><p><strong>16.23 - </strong>HDZ ne zna funkcionirati bez sukoba interesa i njihova zajednica je zajednica umreženog sukoba interesa, poručio je SDP-ov Željko Jovanović. </p><p><strong>16.20 - </strong> Ovo danas prelazi neke granice dobrog ukusa, nekakav lov na nečiju glavu opravdava sve što se dogodi. Najglasnija su dva zastupnika, jedan ima 7 kredita, drugi 4 kredita. A napadaju ovog koji ima dva kredita - rekao je Josip Borić (HDZ).<br/> <br/> <strong>16.17 - </strong>Držite se mira i nemojte, molim vas, kad smo izdržali do četiri popodne, da u četiri popodne moram dijeliti opomene, zamolio je Božo Petrov zastupnike koji su započeli koškanja i dobacivanja iz klupa.</p><p><strong>16.08 - U Marićevu obranu stala je HDZ- ova Majda Burić.</strong><br/> - Nad ministrom Marićem vrši se orkestrirani mobing i nasilje. Zamjera mu se što je uspješan. Ono što ste pokazali je da ćete sve oprostiti, ali uspjeh nećete. Što bi trebao, nositi ceker i voziti Stojadin- pitala je Burić.</p><p>Grbin nije odustajao od pitanja HDZ- ovcima da li bi iskoristili priliku i uzeli povlašteni kredit.<br/> - Nitko od vas nije odgovorio na to jednostavno pitanje. Očito je da biste to napravili, a kao što smo vidjeli vaši kolege to i čine- rekao je Grbin.</p><p><strong>16.01 - </strong>SDP- ov Peđa Grbin poručio je HDZ- ovcima kako su fantastično savladali zabijanje glava u pijesak i ne davanje odgovora. Upitao ih je sve da li bi iskoristili poziciju da sjede u nadzornom odboru jedne banke i ishode za sebe povoljniji kredit od onoga koji mogu dobiti građani.</p><p>Ponovno se javio Stazić.<br/> - HDZ i Most ušli su u ideološki brak. Most je imao priliku sa SDP-om formirati slobodnu i poštenu vlast, ali srce ih je vuklo HDZ-u. Možda im je tamo i mjesto s tom kriminalnom organizacijom- rekao je. </p><p><strong>15.55 - </strong>Nije Most pokrenuo inicijativu za smjenom ministra Marića, nego SDP, a Most je podržavao Marića i glasao za lex Agrokor. Mi u SDP-u ćemo sutra glasovati protiv Marića, mi smo srušili dvije nesposobne vlade, rekao je<strong> Saša Đujić (SDP) i poručio: "Raspišite izbore, idemo ponovno!"</strong></p><p><strong>15.47 - </strong>SDP- ov Nenad Stazić poručio je kako će Most opet u koaliciju s HDZ- om.<br/> - Kakav je HDZ mi u SDP-u znamo već 25 godina i na to stalno upozoravamo. Opet će Petrov potpisati kod javnog bilježnika neku izjavu da neće s HDZ-om... I onda će opet u koaliciju s HDZ-om. Uzrok svih problema u Hrvatskoj su te dvije stranke, jedna koja potiče kriminal, i druga koja ustanovi da postoji kriminal samo kad su fotelje u pitanju - poručio je Stazić.</p><p><strong>15.44 - </strong>Mostov Nikola Grmoja pitao je Pernara kako će zastupnici Živog zida i njihove koalicije glasati, obzirom da je Ivica Mišić (Promijenimo Hrvatsku) već rekao da će podržati Marića.<br/> - Meni je žao što je kolega Mišić prešao na tamnu stranu. Kod nas će svatko glasati po svojoj savjesti, ali nas četvero iz Kluba Živog zida i Snage glasat ćemo za opoziv Marića- rekao je Pernar.<br/> Podsjetimo, Ivan Lovrinović iz stranke Promijenimo Hrvatsku ranije je novinarima poručio kako će glasati za opoziv Marića. Nezavisni Marin Škibola koji je u Klubu Promijenimo Hrvatsku još se sam ne izjašnjava, ali čelnik Živog zida Ivan Sinčić poručuje kako će i on glasati za njegov opoziv. </p><p><strong>15.30</strong> - Branimir Bunjac iz Živog zida zamjerio je ministru Mariću mijenjanje pojedinih zakona, ali i zbog poreznih mjera kojima je dodatno otežao građanima.<br/> - Kako ste mogli plaćati kredit kojem je rata bila jednaka vašoj plaći i tko vam je dao takav kredit? Ako imate ušteđevinu od milijun kuna, što vam je onda trebalo dizati kredit od milijun kuna? Svi koji su radili u Agrokoru obogatili su se na krvi i znoju radnika. To je jedan od razloga zašto vi ne možete biti ministar u ovoj Vladi. Čak ste htjeli i Vukovaru ukinuti porezne olakšice. Ova mjera koju ste najavili prije nekoliko dana, da ćete umirovljenicima skidati 500 kuna mirovine. Samo zbog toga biste trebali odgovarati ovome narodu. Pa to je zločin! Sve što vi znate jest beskrajno zaduživati mene, moju djecu i moje unuke. Ono što se dogodilo Agrokoru, dogodit će se i Hrvatskoj. Ali to vas, naravno, ne brine previše. Svatko vidi da su rezultati vaše politike pogubni, ministre Mariću. <strong>Živi zid vam ni ovaj put neće dati podršku, jer je jednostavno ne zaslužujete</strong> - poručio je Bunjac. </p><p><strong>15.16</strong> - <strong>Žarko Tušek, HDZ- ov predsjednik Mandatno-imunitetnog povjerenstva rekao je novinarima u Hrvatskom saboru da su smijenjeni Mostovi ministri Vlaho Orepić, Slaven Dobrović i Ivan Kovačić podnijeli zahtjev za aktivaciju svog saborskog mandata. Istaknuo je kako će njihovi mandati biti aktivni od 10. i 11. svibnja, odnosno osam dana od podnošenja zahtjeva.<br/> Kad se oni vrate u Sabor, na mjesto na koje su voljom birača i izabrani, iz Sabora izlaze njihove zamjene Maro Kristić, Davor Romić, Ljubica Ambrušec. </strong></p><p><strong>15.10 - </strong>U Saboru je počela rasprava o opozivu ministra Marića. <strong> </strong>Za raspravu je prijavljeno 11 klubova i 23 pojedinačnih rasprava, bez replika. Procjenjuje se da će rasprava trajati minimalno šest sati. </p><p><strong>Ivan Pernar iz Živog zida </strong>poručio je kako je ova Vlada samo sve poskupila, ali je prozvao i Most zbog držanja lojtri HDZ- u.</p><p>- Što je ministar Marić napravio za blokirane građane? Veliko ništa. On ima štednju u stotinama tisuća kuna, sat mu vrijedi 50 tisuća kuna, a ja sata ni nemam. Što je ta Vlada u kojoj je ministar Marić napravila? Poskupili su cestarine, struju, plin. Ugostiteljima je Vlada digla PDV na 25 posto! Kako Marić vraća dugove? Diže nove kredite. Most je sada protiv Marića, a izuzev gospodina Mire Bulja, donedavno ga je podržavao i držao im lojtre. Sad oni traže smjenu ministra Marića, jer im pada rejting- rekao je Pernar.<br/> Poručio je ministru Mariću da smjesta mora dati ostavku.</p><p>- Zašto se on tako grčevito drži za ovu stolicu? Iz najprimitivnijih motiva, a to je surova i sirova borba za ovu stolicu. Pozivam vas da smjesta date ostavku. Ljudi više nemaju strpljenja, mi više nemamo strpljenja. Dosta nam je vas i HDZ-a. Budući da premijer nema većinu, neka raspiše nove izbore. Vlastiti ljudi iz redova HDZ- a vas ne podržavaju. Ovo je propala priča, ludost i mi nećemo podržati Vladu - rekao je Ivan Pernar. </p><p>Sjednica se nastavila, ali sabornica je poluprazna</p><p><strong>13.57 Gordan Maras upitao je vladajuće koga mogu uvjeriti da Marić nije ništa znao te dodao:</strong></p><p><strong> "Plenković je pitao koliki broj glasova imamo? Evo, sad ću mu reći jedan broj - 77! Toliko imamo glasova za razrješenje ministra Marića!".</strong></p><p>13.56 U odgovorima na replike Marić je rekao da se na Vladi nije glasalo iz perspektive sučeljavanja argumenata.</p><p>"Prema kolegama iz Mosta sam se ponašao jednako kao prema kolegama iz HDZ-a", rekao je Marić.</p><p>Ministar Marić istaknuo je kako je u četiri godine provedenih u Agrokoru stavio dva potpisa na neki dokument; na svoj ugovor o radu i na raskid ugovora o radu. </p><p><strong>13.53 </strong>Mostovac Bulj poručio je Mariću da ukoliko nije ništa znao o Agrokoru, onda nije stručnjak. </p><p>"Ako zaista niste znali ništa o Agrokoru, onda niste stručnjak, a ako ste stručnjak, onda ste znali sve", rekao je Bulj i pitao ga kako se osjećao kada je prošle godine bio kandidiran za mandatara nakon Tihomira Oreškovića.</p><p>"Ne osjećam se ni danas, a ni prošle godine se nisam osjećao ugodno. To ne bih nitko želio. Implicirate mi da sam ja imao ikakve veze s padom prošlogodišnje Vlade. Premijera Oreškovića izuzetno cijenim", rekao je Marić. </p><h2>Marić: Ostavka ili opoziv, s tim nemam problema</h2><p>13.52 Imamo veliku krizu u kojoj je ministar financija radio u kompaniji koja je izazvala krizu, rekao je Mostovac Šimić i pitao Marića zašto nije dao ostavku.</p><p>"<strong>Moja ostavka ili opoziv. Ja s tim osobno nemam nikakvih problema</strong>. Ali, dajte mi priliku da iznesem argumente i obranu. Tužen sam i osuđen bez da me se pitala i jedna jedina stvar. Dva potpisa sam u četiri godine stavio na dva papira, ugovor o radu i raskid ugovora. Što sam to konkretno napravio da bi trebao snositi odgovornost", odgovorio je Marić. </p><h2>Maras: Je li moralno uzeti povlašteni kredit?</h2><p><strong>13.50 </strong>SDP-ov Gordan Maras na Marića je sasuo paljbu zbog kredita koji je dobio 2010. godine u HPB- u kao državni tajnik i predsjednik NO HPB-a. Pitao ga je je li moralno uzeti povlašteni kredit u HBP-u gdje ga je postavila država. </p><p><strong>"Zašto Marić i dalje ima povlaštenu kamatnu stopu, a nije više zaposlenik banke? </strong>Zašto mu nisu uskratili kamatnu stopu, kao što su radili s drugim zaposlenicima? I to je pravo pitanje. Marić je iskoristio svoju poziciju, i dobio kredit po povlaštenoj stopi. I stekao imetak u četiri godine u Agrokoru, a ostalo u javnoj službi. Ja imam kredit, ne po povlaštenoj stopi. I nisam stekao ovakav imetak, četiri godine u Agrokoru, ušteđevine, satovi, auti, a firma propala. Zašto blagajnica u banci kad ode više nema povlaštenu kamatu? A vi imate i dalje. Je li moralno da ste si sredili nižu kamatu od 200 tisuća kuna? Drugi zaposlenici su uskladili kamatnu stopu, a vi niste! Ljudi žele vaš odlazak" poručio je Maras. </p><p>Marić je odgovorio da njemu nitko ništa nije poklonio. </p><p><strong>"Kredit je odobren u skladu sa svim aktima banke i zakona. Nitko meni nije ništa poklonio.</strong> Ja tu kamatu vraćam HPB-u. Imam još jedan stambeni kredit u jednoj komercijalnoj banci koji ima nižu kamatu od ovoga. A hoćete li vi jasno i transparentno progovoriti o svojim kreditima", odgovorio je Marić.</p><h2>Opačić: Neću doći na glasovanje o opozivu Marića</h2><p><strong>13.46 SDP-ova Milanka Opačić, koja je jučer rekla da na glasovanju o Mariću sutra neće biti zbog obiteljskih razloga, danas je za Novu Tv rekla da će privatne obaveze pokušati drugačije regulirati i ispoštovati odluku stranke. </strong></p><p><strong>13.42 </strong>Nezavisni Željko Lacković poručio je novinarima kako će biti za opoziv Zdravka Marića. </p><p><strong>13.39</strong> Po prvi puta smo u našoj recentnoj povijesti uspjeli smanjiti javni dug. Posebno me raduje što smo u 2016. godini smanjili rashode za kamate za 763 milijuna kuna. <strong>Časno i odgovorno radim svoj posao. Što će donijeti sutra to ćemo vidjeti, </strong>rekao je Marić.</p><p>Marić je odgovorio i na pitanje nezavisnog Željka Lackovića u kojim odlukama se izuzeo vezano za Agrokor.</p><p>"Izuzeo sam se u samo dvije odluke vezane uz Agrokor. Kod davanja kredita HBOR-a i kod donošenja lex Agrokora. To su dvije jedine situacije u kojima sam govorio da sam se izuzeo od odlučivanja", odgovorio je Marić. </p><p><strong>13.33 Čelnik HSS- a Krešo Beljak </strong>poručio je Mariću da je računovođa, a ne političar.</p><p><strong>"Bio sam u pravu kad sam vam rekao da ste računovođa, a ne političar.</strong> Jer da ste političar sve biste ovo predvidjeli. Otvorili ste vrata populizmu, manipulacijama, da ste političar to biste predvidjeli. Stvorili ste problem Plenkoviću koji vas mora braniti jer vaš pad je i njegov pad. Stvorili ste možda i neke dobre stvari. Ali ste stvorili veliki politički problem. I molim vas da prestanete, sigurno možete naći bolji posao", rekao je Beljak. </p><p><strong>13.31 </strong>Ministra Marića iskritizirao je i Branimir Bunjac.</p><p>"Vaš cjelokupni profil pokazuje da ne suosjećate s narodom, kao što to nije bio ni vaš gazda. Kupujete dvorce, Audi A6, u trenutku dok ljudi kopaju po smeću. Takav moralni profil ne odgovara trenutku u društvu. Vi ste došli ovdje raditi karijeru i spremni ste zbog svog ega cijelu državu držati u patu", poručio je Bunjac.</p><p><strong>13.28 </strong>Šef SDP-a Davor Bernardić poručio je novinarima da je apsolutno siguran da može računati na potporu svih kolegica i kolega iz SDP-a. Nije želio komentirati izjave<strong> Milanke Opačić</strong> koja je dan ranije za Novu TV <strong>rekla da se neće pojaviti na glasanju zbog obiteljskih razloga.</strong></p><p>"Nisam gledao Novu TV. <strong>Apsolutno sam siguran da će svi u SDP-u sutra glasati u interesu obraza,</strong> hrvatskog naroda, u interesu odgovornosti, a ne u svom osobnom interesu", istaknuo je Bernardić dodavši što će biti ukoliko se to ne dogodi. </p><p>"Ukoliko se to ne dogodi, to će biti sumnjivo i bacit će potpuno novu dimenziju na cijeli proces", poručio je Bernardić.</p><h2>Živi zid protiv Marića, glasovat će za raspuštanje Sabora</h2><p><strong>13.23 </strong>Zastupnici Živoga zida rekli su novinarima da će glasati protiv Zdravka Marića i za raspuštanje Sabora ukoliko do toga dođe. Sinčić je rekao da su Lovrinović i Šikobola sigurno protiv Marića i da nema šanse da HDZ ima većinu.</p><p>"Ovo što se događa je lakrdija. Nažalost, ono što radi Most bilo je neviđeni prostor za političku kupovinu i korupciju i to je njihova odgovornost. Zastupnici Živog zida, Lovrinović, Škibola i Aleksić neće glasati za Marića, odnosno mi smo za njihovu smjenu. Vlada se samo bavi sobom i to je ono što nas žalosti. Mi smo osobno protiv novih izbora, međutim mislimo da je najbolje u ovoj situaciji s drugim krugom lokalnih izbora, naprave i novi parlamentarni izbori. Ukoliko dođe do raspuštanja Sabora, mi ćemo glasati za", poručio je čelnik Živog zida Ivan Vilibor Sinčić.</p><p>Ivan Lovrinović je čvrsto uz Živi zid i protiv preslagivanja, kaže Sinčić, a za Ivicu Mišića koji je ranije poručio da će podržati većinu, kaže da je to njegov stav. Za Marina Škibolu kaže kako ne želi sudjelovati u preslagivanju.</p><p><strong>13.17 Ivan Pernar obratio se ministru Mariću poprilično uzrujan. </strong></p><p><strong>"Zbog vas je pala Vlada. A vi se želite zadržati u fotelji", vikao je Pernar.</strong></p><p><strong>13.15 </strong>Nezavisni Željko Lacković, za kojeg se spekuliralo da bi mogao podržati Plenkovića, dao je do znanja što smatra najboljim rješenjem. </p><h2>Plenković napustio sabornicu</h2><p>"Mislim da je najbolje da idemo na nove izbore", rekao je Lacković.</p><p><strong>13.13 Premijer Plenković pružio je predsjedniku Sabora Petrovu ruku i otišao iz Sabora.</strong></p><p><strong>"Sve sam rekao u raspravi. Moram na uži kabinet Vlade", rekao je Plenković.</strong></p><h2>Plenković Šimiću: Ne mogu biti dvije vlade u jednoj</h2><p><strong>13.08 </strong>Plenkoviću se obratio i Mostov Miroslav Šimić. </p><p>"Prozivate Mostove ministre da nisu bili kolegijalni. Oni su pokazali veliku kolegijalnost, jer se stav Mosta znao još mjesec dana prije no što će se govoriti o toj temi. Koliku ste vi pokazali kolegijalnost kad ste prije sjednice Vlade pozivali predsjednike oporbenih stranaka na stvaranje nove većine", upitao je Šimić.</p><p>Plenković je odgovorio Šimiću kako je on, nakon što je tjedan dana prije sjednice Vlade, saznao da će Most zauzeti takav stav, tako je i znao da Mostu neće biti mjesta u Vladi. </p><p>"Ne mogu biti dvije Vlade u jednoj", rekao je Plenković. </p><h2>Pernar tražio stanku zbog deložacije</h2><p><strong>12.51 </strong>Ivan Pernar govorio je o deložaciji ovršenika Ante Arbanasa i poručio kako će "ljudi izletjeti na ulicu dok oni ovdje lupetaju". </p><p>"Ovršenik je Ante Arbanas, a ovrhovoditelj Ivanka Radić je pokojna osoba. Imamo slučaj gdje pokojnica deložira žive ljude. Na koji način, kako pokojna osoba može biti stranka u postupku i aktivno voditi sporove? To mi nije jasno. HDZ i njihova kriminalizacija cijele države vodi u tešku pravnu nesigurnost svih građana. U Livadarskom putu broj 50 u ovim trenucima vjerojatno traje ovrha mrtve osobe nad živom. Jedan čovjek, koji je sada kukavički pobjegao, obećavao je da će zaštititi jedinu nekretninu od ovrhe. Evo sad vidite kako ova Vlada funkcionira, nema podršku i trebala bi dati ostavku", poručio je Pernar.</p><p>Naime, premijer je nakratko izašao iz sabornice, no vratio se nakon Pernarova izlaganja.</p><p><strong>12.48 </strong>Nezavisni Tomislav Žagar koji je u Klubu Mosta upitao je Plenkovića jesu li Mostovi ministri smijenjeni samo zato da bi se zaustavila istraga o Ivici Todoriću i Agrokoru. </p><p>"Nisu smijenjeni zbog toga. Misli li itko da bih ja osobno, članovi moje vlade doveli sebe u situaciju da štitimo nekakav kriminal? Mogu izraziti sumnju. Mi nismo na Divljem zapadu. Nismo u državi u kojoj se traži nečiji skalp", odgovorio je Plenković. </p><p><strong>12.26</strong> Ivan Pernar je zatražio stanku zbog deložacije koja je zakazana u 12.30 sati. </p><p>Petrov je stanku i odobrio.</p><h2>Plenković: Nema elemenata po kojima je Marić kriv </h2><p><strong>12.23 </strong>Plenković je poručio oporbi kako <strong>nije našao elemente po kojima je Marić kriv. </strong></p><p>"Ja sam nekoliko puta čitao vašu inicijativu i nisam uspio naći elemente u kojima ćete dokazati da je Marić kriv", rekao je Plenković. </p><p><strong>12.20</strong> Javio se HDZ- ov Željko Reiner za povredu Poslovnika i poručio Petrovu da je morao opomenuti Hajdaš Dončića, no Petrov nije reagirao i samo je nastavio dalje s raspravom. </p><p>"Selektivno provodite pravila. Trebali ste ga opomenuti jer ovakvo nešto nismo ovdje nikad čuli", poručio je Reiner. </p><h2>Hajdaš Dončić: SS-ovci su na suđenju tvrdili da je sve bilo po zakonu</h2><p><strong>12.18 </strong>SDP-ov Siniša Hajdaš Dončić izazvao je buru u Saboru. </p><p>"Znate tko se 1945. branio da je sve bilo po zakonu? SS-ovci na suđenju", poručio je Hajdaš Dončić.</p><p>"Jeste vi prisebni što govorite? Uspoređujete da je netko dobio kredit sa SS-om. Koliko je kreativnosti potrebno da to izgovorite? Moram vas pitati pred javnosti, što se s vama događa? Ja bih vam preporučio da tako nešto ne izgovarate, ako mislite ići na izbore. To nije dobro za vas", odgovorio mu je Plenković, nakon čega se Hajdaš Dončić počeo derati iz klupe.</p><p><strong>12.15 </strong>Plenković je istaknuo kako je s Petrovom prije te odluke na Vladi razgovoralo. </p><p>"Što se tiče lojalnosti i korektnosti, kolega Petrov i ja smo razgovarali i bilo je jasno da ukoliko dođe do odluke Mosta i vi dignete ruke zajedno s opozicijom, da suradnja kakva jest ne može ići dalje. To je odluka koju ste donijeli vi i nema zamjene teza. Da je kolega Marić Mostov ministar ja bih ga jednako srčano branio i s istim argumentima, a ne znam da li bi vi to napravili za njega", rekao je Plenković. </p><h2>Bulj: Očito dobro ubadamo</h2><p><strong>12.09 </strong>Mostov Miro Bulj poručio je Plenkoviću da ga je<strong> ministar Marić obmanuo i nije upozorio na stanje u Agrokoru. </strong></p><p>"On je stručna osoba, ali kako je moguće da u najtežoj financijskoj krizi imamo osobu koja se izuzme od donošenja odluka. To je kao da je rat, a general se izuzme iz bitke", rekao je Bulj poručivši premijeru: "Niste Bog na Zemlji i niste faraon".</p><p>Nadovezao se i Nikola Grmoja poručivši mu da očito Mostovci dobro ubadaju. </p><p><strong>"Vidim ste jako nervozni, </strong>kažete kako ubadamo kao osice, a očito dobro ubadamo. Potpuno ste promašili temu, na krivi teren ste izašli. Ja nisam mislio govoriti o lojalnosti, ali podsjetio bih vas da je<strong> ministar Marić izigrao i povjerenje Tihomira Oreškovića,</strong> svih ljudi koji su davali potporu toj Vladi i kao mandatar pokušao s Tomislavom Karamarkom sastaviti novu većinu. Mislite da je išta pitao kolege što misle o tome da se ruši premijer? Što se tiče smijenjenih ministara, niste morali onako iz busije reći tajnici samo da bi vas mediji prozvali liderom, mogli ste to na ljepši način to napraviti", poručio je Grmoja.</p><h2>Bunjac: Nemate većinu u parlamentu</h2><p><strong>11.57 </strong>Branimir Bunjac iz Živog zida poručio je Plenkoviću da ne zna ništa o načelima demokracije te kako je na izborima osvojio 36 posto glasova, a danas nema 76 potpisa. </p><p>"I možete sada okretati glavu od mene, ali to je istina. <strong>Tražite od gospodina Petrova da se makne, a ni vi nemate većinu u parlamentu", poručio je Bunjac.</strong></p><p>"Ne treba meni gospodin Bunjac da me podučava načelima demokracije", odgovorio je Plenković.</p><h2>Plenković: Nisam radio ništa nezakonito</h2><p><strong>11.51</strong> SDP-ov Željko Jovanović poručio je Plenkoviću da "ono što je radio jučer isto je što je radio Sabo i završio u zatvoru". </p><p>"Što sam ja to napravio jučer da bi me odvelo u zatvor? Uvaženi zastupniče Jovanović, ako imate neki argument koji bi upućivao na to da sam ja radio nešto zbog čega bih mogao završiti u zatvoru, recite to javno. Koliko znam, ja vas jučer nisam ni vidio", rekao je Plenković. </p><p>Naglasio je kako nije "radio ništa što bi ni u primisli moglo biti nezakonito".</p><h2>Pernar: Može vas biti sram</h2><p><strong>11.45</strong> Ušao je Plenković u okršaj i s Ivanom Pernarom iz Živog zida koji mu je poručio da mu nije jasno na temelju čega je proglasio ministra financija uspješnim kad se zna da je pola Hrvatske u blokadi.</p><p><strong>"Može vas biti sram", poručio je Pernar Plenkoviću. </strong></p><p>U replici mu je Plenković poručio kako se on služi demagogijom, "moderna tehnologija vam to omogućuje, ali na kraju dana ljudi vide razliku".</p><h2>Plenković Marasu: Oporba vam dobro stoji</h2><p><strong>11.42 </strong>Plenković je Marasu odgovorio da mu oporba jako dobra stoji.</p><p>"Twitter i Facebook će vas preimenovati u Jerry Maguire. <strong>Oporba vam dobro stoji šlang ste, zabavni, simpatični.</strong> Ali you show me the numbers. Vi morate skupiti 76 ruku", rekao je Plenković. </p><p>Maras se ponovno javio za riječ, ali HDZ-ovci su se počeli smijati i zabavljati.</p><p>"Gospodine Petrov, molim vas <strong>recite ovim prpošnim HDZ- ovcima da se smire. </strong>Premijer vam nema većinu, a vi se smijete. A Plenkoviću, ja vama moram reći da vama ne godi vlast", poručio je Maras. </p><h2>Maras: Ne zavaravajte se pljeskom</h2><p><strong>11.38 </strong>I Marića i Plenkovića HDZ- ovci su podržali pljeskom što je komentirao SDP- ov Gordan Maras. </p><p>"Predsjedniku Vlade bih dao dobronamjerni savjet da se ne zavara pljeskom, oni su pljeskali i Karamarku", poručio je Maras ponovivši Plenkoviću da pokaže ima li većinu.</p><p>"Show me the numbers. Javnost očekuje da pokažete kojih 76 zastupnika vas podržava", rekao je Maras. </p><p><strong>11.36 </strong>Za povredu Poslovnika javio se SDP-ov Saša Đujić nazvavši Plenkovića Sanaderom.</p><p>"Gospodin premijer Sanader povrijedio je Poslovnik. Nije osporio ništa što se stavlja na teret Mariću nego je govorio o odnosu HDZ-a i Mosta", rekao je Đujić.</p><p>Odgovorio je odmah i HDZ-ov Damir Felak. </p><p>"Kolega Đujić je povrijedio Poslovnik. Trebao bi znati da se premijer zove Plenković, a ne Sanader", rekao je Felak.</p><h2>Marić: Odbacujem sve optužbe</h2><p><strong>11.27 Zastupnicima se obratio i Zdravko Marić.</strong></p><p>"Unatoč tome što sam na desetine puta stajao za ovom sabornicom,<strong> ni u najluđim snovima nisam zamišljao da ću morati izgovoriti ono što ću sada reći.</strong> Želim odbaciti sve što stoji u prijedlogu o izglasavanju nepovjerenja meni kao ministru financija, a o tome se i Vlada očitovala. Sve što mi se stavlja na teret posve je promašeno i neutemeljeno. Posebice odbacujem bilo kakvu pomisao da sam u obnašanju javnog posla bilo kojim svojim postupkom stavljao svoj interes ispred javnog. To što sam radio u Agrokoru četiri godine, ne znači diskvalifikaciju u obnašanju bilo koje dužnosti u državnim institucijama. Mislim da sam radom u javnom sektoru stekao iskustvo koje mi pomaže sagledati gospodarske probleme. Mene s Agrokorom jedino veže briga održavanja gospodarskog sustava. S Agrokorom nemam ugovor koji bi mi omogućio povratak u koncern nakon mandata", rekao je Marić.</p><p>"<strong>Ispod svake su razine ljudskog dostojanstva insinuacije koje se proteklih tjedana stavljaju mojoj obitelji</strong>. Nitko od članova moje uže ili šire obitelji nije zaposlen u Agrokoru. Polazeći od nametnute percepcije o mogućem sukobu interesa, nakon stupanja na dužnost ministra financija, rekao sam da ću se o mogućim odlukama vezanim za Agrokor, izuzeti iz odlučivanja ukoliko bude potrebno. U Agrokoru sam bio financijski direktor. Financijska izvješća sam dobivao kad su bila gotova, kad su bila revidirana. Do siječnja ove godine rejting agencije su ukazivale na probleme refinanciranja, ali nikad rejting agencije nisu dovele u pitanje financije Agrokora", rekao je Marić.</p><p><strong>"Mogu čiste savjesti potvrditi da sam sve svoje poslove radio profesionalno, odgovorno i časno. Ponosan sam na sve </strong>svoje poslove koje sam radio, od studentskih dana do ministarske uloge. Mogu prihvatiti kritiku na neku odluku u okviru moga posla, ali ne mogu dovesti u pitanje svoju profesionalnu i ljudsku čast i poštenje. Zbog sebe, a i zbog svoje obitelji, prijatelja i kolega te brojnih građana koji mi iskazuju potporu, još jednom odbacujem neutemeljene optužbe i objede na moj račun", rekao je Marić u svom obraćanju saborskim zastupnicima i zaradio pljesak.</p><h2>Plenković: Javnost mora znati tko je tko</h2><p><strong>11.13 Oglasio se i premijer Andrej Plenković.</strong> U svom izlaganju bio je poprilično žestokog tona, obraćao se svim zastupnicima pa <strong>i okretao predsjedniku Sabora Boži Petrovu na što mu je on poručio da ne izvodi komediju. </strong></p><p>"Danas je tema još jedna inicijativa kolega iz SDP-a. Sličnu vježbu prošli smo prije nekoliko mjeseci. Danas je na redu pokušaj da se izglasa nepovjerenje Zdravku Mariću. Bernardić je u uvodnom slovu objasnio svoje viđenje odgovornosti, no kao ni zadnji put nije citirao ni jedan redak iz pisanog zahtjeva - o meritumu. Postoje tamo četiri točke: navodni, ničim dokazani sukob interesa, drugi je davanje kredita HBOR-a, treće je vraćanje na događaj iz 2010. o kreditu koji je kao član NO-a HPB-a Marić dobio i četvrti je aluzija na neke propise u kojima je on navodno pogodovao Agrokora. To su tri i pol točke zahtjeva, to je predmet rasprave.<br/> <br/> "Prvo o kolegi Mariću. <strong>On je čovjek koji je dobio moje povjerenje, </strong>obavljao je tu dužnost u Vladi Tihomira Oreškovića, bio je kolega u toj Vladi i Boži Petrovu. Bio je dobar s ministrima Orepićem, Dobrovićem, Šprljom. Suradnja je bila izvrsna. Ni u jednom trenutku, da ste pozvali promatrača na Vladu ne biste znali tko je ministar Mosta, a tko HDZ-a. Ovo govorim u cilju shvaćanja nečega što se zove elementarna politička abeceda''.</p><p>"Sve se događa sad pred lokalne izbore, <strong>a kolega Petrov i ja još smo se ranije dogovorili da idemo odvojeno na izbore i da možemo funkcionirati. Ja sam se toga držao".</strong></p><p><strong>"</strong>Vlada nije debatni klub, ona je najviše izvršno tijelo u Hrvatskoj! Može biti glasovanja, različitih stavova, dizanja ruku oko nekih zakonskih rješenja. Ali postoji ona temeljna, ključna pitanja koja se svode na povjerenje, na lojalnost. Na ljudskost ako hoćete. Dragi kolege iz Mosta,<strong> ne možete sjediti u Vladi i kao gladijatori u areni,</strong> javno na televiziji, reći kolegi koji sjedi s vama, koji se trudi da BDP raste, da dug bude manji... Tom istom čovjeku u trenutku kada Vlada usvaja dokument koji govori o očitovanju ove tri i pol točke... Tada demonstrativno dignu ruku i <strong>kao gladijatorima u areni pokažu ruku dolje. To se dogodilo.</strong> To se u mojoj vladi s mojim načelima ne može tolerirati. Bez ičijeg savjeta, to si dobro zapamtite. <strong>Nervozni ste, četiri dana letite kao osice okolo.</strong>.. <strong>Ne ubadate jer nemate što ubosti</strong>. Kada netko pokaže takav stupanj nekorektnosti, a znali ste da ako budete protiv ministra Marića da je suradnja gotova. I to je priča koja se zbila na toj sjednici vlade.<strong> Javnost mora vidjeti tko je tko. U krizi se ljudi razotkrivaju, u krizi pokazuju pravo lice".</strong></p><p><strong>11.12</strong> Ako Milanka Opačić ne dođe na glasanje to će biti njezina politička smrt, kazao je za<a href="http://hr.n1info.com/a194538/Vijesti/UZIVO-Premijer-brani-Marica.html"><strong> N1 </strong></a>Nikola Grmoja.</p><p><strong>11.10</strong> Doživjeli ste debakl ovim podneskom, kao što ste doživjeli debakl kad niste znali zbrojiti zastupnike pa vam je voditeljica morala pomagati. Vi ne možete spašavati Hrvatsku jer ste samo znali zaduživati Hrvatsku. Ako tako mislite spašavati, molim vas nemojte. Prvo naučite zbrajati i oduzimati, poručio je HDZ-ov Josip Đakić.</p><p>"Na svu sreću vi ćete me podučiti, imali ste neke koji nisu znali ni do pet. Hrvatska ne može biti sretna kad između Đikića i Đakića izabere Đakića", poručio je Bernardić. </p><p><strong>11.05 </strong>Mostov Nikola Grmoja zamolio je zastupnike da se vrate na temu i poručio Bernardiću da se fokusira. </p><p>"Je li logično da ministar financija u jednoj uređenoj zemlji predlaže da se smanjuje stopa oporezivanja nesrazmjera imovine na najnižu stopu u EU, na 30 posto? Kad se to predlagalo tražio sam da se stopa poveća. Nakon te moje žestoke reakcije, to je promijenjeno, stopa je podignuta na 53 posto. Ali ministar Marić je predložio da se smanji u zadnjih šest godina. Zar interes ministra financija i premijera nije da se napuni državna blagajna na onima kod kojih je nerasmjer imovine. O tome pričajte gospodine Bernardić, fokusirajte se", poručio je Grmoja. </p><p><strong>10.58</strong> HDZ-ova Ljubica Lukačić poručila je Bernardiću kako je njegova stranka dva puta bila na vlasti te da su se za njihovo vrijeme mogućnosti i prava osoba s invaliditetom smanjivala. </p><p>"Puno puta ste spomenuli jednake mogućnosti, posebno sam na to osjetljiva jer se one odnose i na osobe s invaliditetom. Ja vam ne mogu povjerovati u to zato što dva puta kada je vaša stranka imala priliku izjednačiti mogućnosti građanima, to se nije dogodilo. Prava osoba s invaliditetom su se smanjivala. Ova Vlada je konačno počela vraćati dostojanstvo osobama s invaliditetom. Ministar Marić i ova Vlada u ovih šest mjeseci napravili su puno više nego svih ovih godina", poručila je Lukačić. </p><h2>Bernardić pod paljbom</h2><p><strong>10.50 </strong>Dok su se ostali ministri zaduživali, niste tražili ostavku, poručila je Irena Petrijevčanin Vuksanović. </p><p>Poručila mu je kako je očekivala konkretne činjenice, a umjesto toga dobila preopćeniti literarni uradak. </p><p>"Većina je zvučala kao zadaćnica vrlo darovitog mladića, a samo dvije minute bile su posvećene temi zbog koje smo danas ovdje. To je apsurdno", rekla je Petrijevčanin Vuksanović. </p><p>Iako je istaknula kako će ga preteći u odgovoru jer zna da će je pitati u kojoj je sad stranci, Bernardić je to i upitao.</p><p>"Hvala vam na pohvalama da sam darovit. A u kojoj ste vi sada stranci", pitao je Bernardić. </p><p><strong>10.45</strong> HDZ-ov Ivan Čelić poručio je Bernardiću da je vrijeme da podnese ostavku na mjesto predsjednika SDP-a.</p><p>"Evo vam dobronamjerni savjet; vjeverice su vrlo umiljate životinje, ali prenose zarazu. Ako ne znate što su vjeverice pitajte bivšeg predsjednika SDP-a", rekao je Čelić.</p><p><strong>10.43 </strong>Predsjednik Sabora Božo Petrov zamolio je za dostojanstvenu raspravu.</p><p>"Nemojte omalovažavati zastupnike. Molim vas da imamo dostojanstvenu raspravu", poručio je Petrov.</p><p><strong>10.40 </strong>HDZ-ov Blaženko Boban poručio je Bernardiću da ne zna ni najosnovniju matematičku operaciju riješiti i zbrojiti do 76. </p><p>"Ovo vaše izlaganje mene podsjeća na onu sintagmu "teže vam pada tuđi uspjeh nego vlastiti neuspjeh". To je boljka hrvatskog naroda. Govorite o lex Agrokoru, a vi arogantno i bahato donosite lex Perković koji nam je gotovo zatvorio vrata EU. I onda se pojavi Plenković koji otvara ta vrata i granice. Vaš neuspjeh vi pravdate demagogijom i politikantstvom. Ova Vlada nudi stabilnost, a vi ni najosnovniju matematičku operaciju ne znate riješiti i zbrojiti do 76 pa vam novinari moraju pomagati", rekao je Boban. </p><p><strong>10.35 </strong>HDZ-ov Tomislav Klarić poručio je Bernardiću da u njegovu govoru u kojem je spominjao kako ga je otac u mladosti dragao po glavi, nije osjetio ništa. </p><p>"Kod vašeg prethodnika se osjetila žestina, kod vas nisam osjetio ništa. Pokažite čvrsti stav i pokažite da ste jaka opozicija", poručio je Klarić. </p><p>Bernardić ga je upitao da li njega njegov otac nije dragao. </p><p>"Vas otac nije dragao, tukao vas je? Ne znam čemu takva trauma. Ako se vas u ovoj situaciji ne može uvjeriti, pa vama ni Bog ne može pomoći", poručio je Bernardić Klariću.</p><h2>Bernardić: Ovo nije pitanje smjene Marića, nego obraza i odgovornosti</h2><p><strong>10.14 </strong>U ime predlagatelja za govornicom je predsjednik SDP-a <strong>Davor Bernardić.</strong></p><p>"Sjećam se tog blagog pogleda i dubokog glasa moga oca koji kao da me želi smiriti kad je odlazio u Domovinski rat i reći "sve će biti u redu". Prolazile su godine, dani, prolazile su ljudske sudbine. Sudbine koji su postajali ljudi bez posla, umirovljenici bez zaštite. Tek nas je škripa guma BMW-a u -90-tim godina upozorila da je krenulo nešto krivo. Danas se ljuljaju temelji Hrvatske.<strong> Ušao sam u politiku jer sam se želio boriti protiv nepravde. </strong>Tek kada svako dijete u Hrvatskoj bude imalo jednake šanse, bit će i šanse za Hrvatsku", rekao je Bernardić.</p><p>"Politika je za mene odricanje. Situacija je u Agrokoru bila do jučer dobra. Bio sam sretan kad sam gledao kako je Agrokor kupio Mercator. Bio sam sretan kada sam gledao hrvatski uspjeh. Moramo se veseliti svima koji su u stanju stvoriti vrijednosti<strong>. Ali zar ne može ništa u ovoj zemlji proći bez laži?</strong> Danas je tim modelom, poznatom iz devedesetih -<strong> tko je jamio, jamio, ugrožena kompletna hrvatska stabilnost</strong>. Slovenija je donijela Lex Agrokor, novca za plaće možda ima do 31.5. i to ne dosta. <strong>Sve odluke ova Vlada odgodila je za sutra. </strong>Osim Lexa Agroko<strong>r. Kad su jaki interesi u igri sve se može", </strong>kazao je Bernardić.</p><p>"Mi ne želimo neprijateljstvo, nego Hrvatsku jednakih mogućnosti. To ne možemo ostvariti ukoliko se ne vidi pored zdravih očiju. Ja sam <strong>uvijek spreman na dijalog</strong>. Vidimo kako možemo omogućiti obrazovnu reformu, kako decentralizirati zemlju, kako poduzetnicima olakšati poslovanje, zaštititi radnike. Učiniti da radnici bez obzira na dubinu džepa mogu svojoj djeci platiti školovanje.</p><p>"Da nije bilo medijskog pritiska, sjetite se da bi prije godinu dana porezni Uskok bio ukinut. Prvi korak ove Vlade bilo je da se proširi nejednakost - poreznom reformom oni koji imaju više, dobili su još više".</p><p><strong>"Ovo nije pitanje smjene Marića nego obraza i odgovornosti.</strong> Da imate obraza ne bi govorili da ste u pravu, a da imate odgovornost sami bi otišli. Sutra ćemo moći vidjeti tko će braniti princip, a tko interese. Mi ne možemo izabrati mjesto svog rođenja, ali možemo izabrati zemlju u kojoj ćemo živjeti. Samo kad zakoni u Hrvatskoj budu jednaki za sve i kad se djeca budu mogla školovati bez obzira na dubinu džepa, Hrvatska će biti uspješna zemlja.<strong> Dva puta smo Hrvatsku spašavali i oporavljali je, stavljali na put rasta i razvoja</strong>.<strong> Spremni smo i treći puta.</strong> Tu je razlika između političara i državnika.<strong> Političaru je važniji rejting, a državniku obraz.</strong> Žao mi je što danas mogu konstatirati da je premijer samo još jedan političar jer gdje god se okrenemo u HDZ-ovoj vladi sudarimo se sa sukobom interesa, to je osobni identifikacijski broj. Gospodo, pozivam vas, ako je samo jedna Hrvatska, nemojte joj to raditi", poručio je Bernardić.</p><p>"Da imate odgovornosti, sami bi otišli i tako pomogli i Plenkoviću i HDZ-u. Ovako je pitanje zašto ste u ovu situaciju doveli čovjeka koji vam je dao povjerenje", kazao je Bernardić zastupnicima.</p><p>HDZ-ov Josip Borić poručio je Bernardiću da je pokrenuo opoziv jednog od najboljih ministara u Vladi. </p><p>"Vi odluke donositi ne znate, donijeli ste krivu odluku i pokrenuli smjenu najboljeg ministra u vladi. Vaše rješenje za Agrokor bilo je slikanje selfija s kupusom i krizni telefon na koji se nitko ne javlja", poručio je Borić. </p><p>Bernardić mu je odgovorio da se HDZ sprda sa hrvatskim proizvođačima. </p><p>"Vi se sprdate s hrvatskim proizvođačima zelja i krumpira. Ako nemate obraz, zašto nemate morala", pitao je Bernardić</p><p><strong>10.09</strong> Goran Dodig je u ime Kluba zastupnika HDS-HSLS-HDSSB-a pozvao zastupnike da se suzdrže od međusobnog vrijeđanja. Podsjetio je na to da su im građani dali povjerenje, a oni im ovako vraćaju.</p><p>"Politika je ovdje u drugom planu."</p><p><strong>10.08 U Sabor je stigao i dobro raspoloženi ministar financija Zdravko Marić, u pratnji premijera Andreja Plenkovića </strong>te ministrice Martine Dalić.</p><p> Na ulasku u zgradu Hrvatskog sabora premijer Andrej Plenković je kazao da "drži konce" u rukama.</p><p>Na pitanje o prijevremenim izborima kratko je rekao: "Nisam o tome ništa čuo".</p><h2>Vrdoljak: Hobi je postao lažno optuživati političke konkurente</h2><p><strong>10.04</strong> <strong>Ivan Vrdoljak</strong> se u ime Kluba HNS-HSU osvrnuo "na neke jučerašnje izjave" i istaknuo kako je riječ o teškim lažima.</p><p> "Građani koji gledaju ovaj cirkus s gađenjem okreću glavu.<strong> Hobi je postao lažno optuživati političke konkurente</strong>. Od osobe koja se poziva na moralne i kršćanske vrijednosti, koja bez treptaja laže u kameru i kojoj ni najmanji interes nije čuvati dignitet sebe.. Sigurno zna i Božju zapovijed - ne izrecite laž. Neću nastaviti tko laže taj i krade. Ali ono što čujemo u zadnjih nekoliko dana od HDZ prema MOSTu i obrnuto...<strong> Tko brine za zemlju dok se vi svađate? Ja ne vidim</strong>. Otkud Mostu prosvjetiteljstvo? Vi ste digli ruke, iz Mosta i HDZ-a.", rekao je Vrdoljak.</p><h2>Grmoja: Premijer je prevario građane</h2><p><strong>9.56 Nikola Grmoja kazao je kako "vladajući žele ovu agoniju produžiti do iza lokalnih izbora i onda sastaviti vladajuću većinu, ali većine nema". </strong>Ponovio je kako su i neki koji su bili iz HDZ, kao što su Bruna Esih i Željko Glasnović, jučer kazali da neće podržati HDZ.</p><p>"Neovisno o tome kako prođe glasovanje o ministru Mariću, očito je da Vlada nema podršku. Ministri su maknuti zato što se nisu složili s mentorima premijera Plenkovića.<strong> Ako ste pošteni prema hrvatskim građanima nemojte tezgariti,</strong> izađimo na izbore! Premijer je prevario građane i za to treba odgovarati."</p><h2>Vrdoljak: Nema preslagivanja s HDZ-om</h2><p><strong>9.55 </strong>Odluka 25 članova Predsjedništva HSS-a je da<strong> nema preslagivanja s HDZ-om!</strong> Stav je također da <strong>Marić mora otići. Ipak, nismo za nove izbore</strong>, rekao je predsjednik HSS-a <strong>Krešo Beljak.</strong></p><p><strong>9.54 Dražen Bošnjaković je u ime Kluba HDZ-a</strong> kazao kako je SDP-ova Vlada bila jedna od najgorih u povijesti Hrvatske, što je izazvalo burnu reakciju u sabornici, pa je predsjedavajući Božo Petrov morao pozvati zastupnike da se smire.</p><p><strong>"Mi smo Hrvatsku digli, i Hrvatska treba ići dalje</strong>. Bilo je puno priča da se štiti kriminal u Agrokoru - Hrvatska ima institucije koje o tome trebaju voditi računa. Nećemo dozvoliti da se Hrvatska ponovno vrati u recesiju, gdje je bila za vrijeme vašeg vladanja."</p><h2>Grbin: Ova Vlada mora otići</h2><p><strong>9.50 Peđa Grbin je u ime Kluba SDP-a</strong> kazao kako treba govoriti "o mreži sukoba interesa koja je obuhvatila čitavu Vladu RH, na čelu s Andrejem Plenkovićem". Naveo je primjer Martine Dalić, koja odlučuje o Ini, iako se zbog Ine protiv nje vodi postupak pred Povjerenstvom za odlučivanje o sukobu interesa. Nadalje, spomenuo je ministricu i u kontekstu odvjetničkog društva koje je radilo za rusku banku, a potom je radilo i za Agrokor te pomagalo u sastavljanju lex Agrokora.</p><p>"S ove je govornice gospodin Plenković govorio kako će lex Agrokor spasiti hrvatsku ekonomiju, a mali dobavljači su sada prisiljeni isporučivati robu Agrokoru bez naknade<strong>. Ova Vlada mora otići!"</strong></p><p><strong>"Gdje god zagrebete kod ove Vlade, jedino što izlazi van je sukob interesa!"</strong></p><h2>Mišić: Podržat ću Marića, on nije kriv </h2><p><strong>9.45 Ivica Mišić iz Promijenimo Hrvatsku</strong> kazao je da će <strong>podržati ministra financija Zdravka Marića jer smatra da on nije kriv.</strong></p><p>"Znam tko je bio gazda, Todorić, čuo sam da on nema veze s nikakvim potpisima za koje ga optužuju. On po mojim saznanjima on nikad nije imao problem s ovim za što ga Most sada optužuje", rekao je.</p><p>"Želim da Vlada nastavi, da se radi. Ako budemo išli na izbore, opet ćemo imati isto. Ja nisam nikad za rušenje, ja sam za posao. Mislim da je sve ovo što se radi, loše. Most je stranka opstrukcije", rekao je Mišić dodajući da će podržati novu parlamentarnu većinu.</p><p><strong>POGLEDAJTE VIDEO:</strong></p><h2>Lovrinović: Vlada od samog početka ne funkcionira</h2><p><strong>9.40 </strong>Došli smo u <strong>poziciju teške političke nestabilnosti.</strong> Ova<strong> Vlada je od samog početka disfunkcionalna</strong>, nisu se mogli oko ničega dogovoriti, niti oko Ina- MOL-a niti oko kurikularne reforme, niti oko Agrokora. Jedan dan su nekoga prijavljivali, drugi dan podržavali zakone. Sada vidimo da je u tom odnosu bilo <strong>puno neiskrenosti.</strong> Ja se zalažem za stabilnost i <strong>neću podržati niti Zdravka Marića, niti Božu Petrova</strong>, od kojeg zahtijevam da poštuje logiku, ako ima 79 zahtijeva za njegov opoziv onda je to stvar logike, a ne pravnih normi, kazao je<strong> Ivan Lovrinović </strong>prije sjednice.</p><p><strong>POGLEDAJTE VIDEO:</strong></p><p><strong>9.37 </strong>Ni današnja sjednica nije mogla proći bez stanki. Prije rasprave o ministru financija Zdravku Mariću, stanku su zatražili Klubovi SDP- a, HDZ- a, Mosta, HNS- a i HSU- a te HDSSB- a i HSLS- a na temu aktualne političke situacije.</p><p><strong>9.32 </strong>Premijer će braniti ministra Marića u Saboru, javlja N1.</p><h2>Grmoja: Most je spreman za raspuštanje Sabora</h2><p><strong>9.30 Most je spreman na raspuštanje Sabora,</strong> pitajte druge jesu li spremni na isto, kazao je za<strong> N1</strong> Mostov <strong>Nikola Grmoja.</strong></p><p>"Hoće li oporba skupiti dovoljno ruku? Ne mogu to reći, no sigurno je da<strong> vladajuća većina ne postoji</strong>. Osim Esih i Glasnovića, prema mojim informacijama, ima još zastupnika koji neće stati uz Plenkovića. Vidjet ćemo kako će glasati Aleksić, Lacković, Lovrinović..., kazao je Nikola Grmoja. </p><p><strong>"Ne skupimo li dovoljno ruku nećemo to doživjeti kao poraz, Plenković je taj koji je već poražen</strong>. On se zaletio i nema većinu", dodaje Mostovac koji se, kaže, izbora ne boji.</p><p><strong>"Pupovca će Plenković platiti više nego što bi koštali novi izbori"</strong>, navodi.</p><p><strong>9.18</strong> Upitan hoće li oporba uspjeti sakupiti 76 ruku i srušiti ministra financija Zdravka Marića, a time i Vladu Andreja Plenkovića, bivši ministar gospodarstva Goranko Fižulić za <a href="http://hr.n1info.com/a194562/Vijesti/Plenkovic-je-trebao-Maricu-dati-mig-da-sam-odstupi.html"><strong>N1</strong></a> je rekao:</p><p>"Mislim da danas to nećemo vidjeti jer je na oporbi da dokaže da ima 76 ruku, a ne na vladajućoj većina. Imaju li vladajući 76 zastupnika u Saboru moći ćemo provjeriti tek onda kada Plenković predloži četiri nova ministra ili neku novu vrstu Vlade. To se po meni neće dogoditi prije lokalnih izbora, osim ako sutra nakon moguće smjene Bože Petrova, novi predsjednik Sabora Gordan Jandroković ne bi predložio samoraspuštanje Sabora kako bi se "lovio" termin prijevremenih izbora od 4. lipnja i drugog kruga lokalnih izbora", rekao je Fižulić koji je<strong> uvjeren da HDZ nema parlamentarnu većinu jer da je ima, Plenković bi u paketu predstavljao i četiri nova ministra.</strong></p><p><strong>"Ta igra je samo predigra pred nešto što se svakako mora odigrati nakon lokalnih izbora. </strong>Plenković ne želi u ovoj fazi ispasti gubitnik i zato se izvode manevri. Mislim da će ministar financija preživjeti današnji dan, ali isto tako ne vjerujem da će Vlada dočekati jesen jer kakva god ta kombinacija bila ona je izuzetno tanka. Sjetite se što se događalo u Oreškovićevoj vladi - nije se mogao ni osigurati kvorum, a kamoli voditi ozbiljna politika.<strong> Pitanje je samo kada ćemo ići na prijevremene izbore, prije ili poslije ljeta."</strong></p><h2>Maras: Vjerujem da će zastupnici glasovati po savjesti</h2><p><strong>9.16 </strong>Upitan je li moguće da oporba skupi 76 ruku za opoziv ministra Marića,<strong> Gordan Maras</strong> je za <a href="http://hr.n1info.com/a194568/Vijesti/Maras-otkrio-sto-ce-se-dogoditi-s-SDP-ovcima-koji-danas-ne-dodju-u-Sabor.html"><strong>N1</strong></a> kazao da je to apsolutno moguće.</p><p>"Kad gledate ljude koji su se izjasnili, to je čak 78, ali naravno, jučer se Plenković trudio i pokazivao maniru HDZ-a u proteklih 20 godina, a to je da se pristupi zastupnicima i ispod stola. Pokušat će on na bilo koji način dogovoriti nekoliko zastupnika, ali mi <strong>vjerujemo da će ljudi glasati po savjesti, po osjećaju, na temelju argumenata,</strong> jer većina hrvatskih građana govori da Zdravko Marić treba otići. Ako neki klubovi budu glasali različito, to jasno signalizira da se radi o određenom dogovoru, stvarima koje nisu moralne i koje ne bi trebale biti prisutne u hrvatskoj politici", rekao je Maras.</p><p>Smatra da će eventualna parlamentarna većina, koju će uspjeti skupiti premijer Andrej Plenković, biti - labava.</p><p><strong>"To će biti labava, nikakva većina</strong> ako se sklepa 76 glasova. Ako Plenković ima 76 potpisa, onda bi trebao dati mandat na raspolaganje u Sabor, dobiti većinu, otići kod predsjednice po novi mandat.<strong> On to nema. To je toliko nategnuto.</strong> 74 zastupnika u Saboru neće ni u jednoj varijanti razmisliti da dignu ruku za Plenkovića i njegovu Vladu. Ne vidim kako Plenković misli voditi Hrvatsku u narednom periodu, siguran sam da u ovom trenutku nema parlamentarnu većinu i zato ga pozivamo da to jednostavno kaže ljudima. Tjedan dana je prošlo, a on mulja, ne govori istinu građanima", rekao je Maras.</p><h2>Marić: Očekujem burnu raspravu</h2><p>Hrvatski sabor će nastaviti sjednicu raspravom o SDP-ovom prijedlogu opoziva ministra financija Zdravka Marića, dok je glasovanje o toj točki predviđeno za četvrtak. </p><p>Svjestan sam da neću dovijeka biti ministar financija. Istovremeno, moj je stav vrlo jasan: sve optužbe su neutemeljene, izjavio je na <strong><a href="http://www.vijesti.rtl.hr/novosti/hrvatska/2669579/maric-imam-spremnu-obranu-za-sutrasnji-dan/">RTL-u </a></strong>ministar financija Marić.</p><p>- Unatoč tomu što sam još uvijek ministar financija, ipak sam čovjek od krvi i mesa. Pamtim i bolje trenutke i nikome ne bih poželio ovakvu situaciju, no u glavi sam maksimalno čist i fokusiran da sutra u Saboru iznosim argumente koji će pokazati da su sve optužbe koje mi se stavljaju na teret od strane oporbe neutemeljene. Spreman sam na sve, očekujem burnu i dinamičnu raspravu - rekao je.</p><p>Klub zastupnika SDP-a podnio je prijedlog za pokretanje pitanja povjerenja ministru financija Zdravku Mariću, a taj je prijedlog svojim potpisima podržalo 46 saborskih zastupnika iz SDP-a, HNS-a, HSS-a, Snage i HSU-a. U prijedlogu za opoziv SDP navodi kako je ministar financija Marić prije dolaska u Vladu u Agrokoru bio na funkciji izvršnog direktora za strategiju i tržište kapitala, te zaključuju da sama ta činjenica znači kako se Marić u skladu sa Zakonom o sprječavanju sukoba interesa treba izuzeti iz svih postupaka i odluka koje bi mogle utjecati na koncern Agrokor. SDP u prijedlogu podsjeća i na Agrokorova financijska izvješća koja su, navodno, bila nepotpuna, a koja je Marić kao direktor u Agrokoru koristio kako bi osigurao financiranje koncerna. </p>